ΛΟΓΟΣ ΠΡΟΕΔΡΟΥ ΚΟΕ ΓΙΑ ΤΟ 12ο ΠΑΓΚΟΣΜΙΟ ΠΡΩΤΑΘΛΗΜΑ ΥΔΑΤΟΣΦΑΙΡΙΣΗΣ ΝΕΩΝ ΓΥΝΑΙΚΩΝ ΣΤΟ ΒΟΛΟ

* Κυρίες & κύριοι, Αγαπητοί Βολιώτες και Βολιώτισσες
* Dear friends from the Water Polo family, FINA Bureau Delegate, FINA Technical Delegates, Referees , Athletes, Team Leaders, Coaches. On behalf of the Hellenic Swimming Federation I want to welcome all of you in Greece in City of Volos for the 12th World Junior Women’s Water Polo Championships.
* Ο Βόλος τα τελευταία έξι χρόνια ευρίσκεται στο επίκεντρο των αθλημάτων μας σε Παγκόσμιο Επίπεδο. Το 2011, διοργάνωσε ένα καταπληκτικό Παγκόσμιο Πρωτάθλημα Νέων Ανδρών στο Water Polo. Το 2012 ένα επίσης φανταστικό Παγκόσμιο Πρωτάθλημα στη Συγρονισμένη Κολύμβηση. Το 2013 διοργάνωσε το Παγκόσμιο Πρωτάθλημα Νέων Γυναικών στο Water Polo, το 2015 το Παγκόσμιο Πρωτάθλημα Νέων Γυναικών στο Water Polo, το 2016 Παγκόσμιο Πρωτάθλημα Τεχνικής Κολύμβησης και φέτος για έκτη συνεχόμενη χρονιά διοργανώνει για μια ακόμη φορά αυτό το Παγκόσμιο Πρωτάθλημα και πιστεύουμε πως θα τα καταφέρει με τον καλύτερο τρόπο. Ο Βόλος είναι η μοναδική πόλη στον κόσμο που για έξι συνεχή περίπου χρόνια διοργανώνει ένα Παγκόσμιο Πρωτάθλημα στον Υγρό Στίβο.
* Σ’ αυτή εδώ την πόλη, σ’ αυτόν τον τόπο που ενώνει το μαγευτικό βουνό του Πηλίου, των Μυθικών Κενταύρων, με την καταγάλανη θάλασσα του Αιγαίου, σ’ αυτόν τον τόπο με την μεγάλη ιστορική παράδοση, το ορμητήριο της Αργοναυτικής Εκστρατείας και τη μεγάλη ιστορία στα αθλήματα του Υγρού Στίβου, αυτές τις ημέρες 208 αθλήτριες από 16 χώρες και 5 Ηπείρους θα αγωνιστούν τον όμορφο και ωραίο αγώνα για διάκριση στο World Junior Women’s Water Polo Championships. Αυτές τις ημέρες στο Βόλο θα δούμε και θα απολαύσουμε το μέλλον της Παγκόσμιας Γυναικείας Υδατοσφαίρισης.
* Εκ μέρους της Κολυμβητικής Ομοσπονδίας Ελλάδας θέλω να ευχαριστήσω από καρδιάς:
* Τη FINA για την εμπιστοσύνη που μας έδειξε αναθέτοντας για μια ακόμη φορά αυτό το Παγκόσμιο Πρωτάθλημα στην Ελλάδα, στην πόλη του Βόλου. Όπως και το 2011, το 2012, το 2013, το 2015 και φέτος και όπως με τεράστια επιτυχία διεξήχθησαν όλες οι προηγούμενες διοργανώσεις πιστεύουμε πως δε θα τη διαψεύσουμε και φέτος για μια ακόμη φορά.
* Τον Περιφερειάρχη Θεσσαλίας και την Περιφέρεια Θεσσαλίας, τον Αιρετό Δήμαρχο και το Δημοτικό Συμβούλιο του Δήμου Βόλου, τον Πρόεδρο και τον Αθλητικό Οργανισμό του Δήμου Βόλου, τους χορηγούς της διοργάνωσης και όσους βοήθησαν για να κάνουμε πραγματικότητα αυτό το Πρωτάθλημα.
* Ιδιαίτερα θέλω να ευχαριστήσω τους 150 περίπου εθελοντές (φανταστικός αριθμός για μια τέτοια διοργάνωση) και τους εργαζόμενους στον τομέα Αθλητισμού του Δήμου Βόλου, για τη μεγάλη τους συμπαράσταση και προσφορά, ως και όλο τον κόσμο της πόλης του Βόλου που αυτά τα τελευταία 6 χρόνια μας τιμά με την καταλυτική του παρουσία γεμίζοντας το κολυμβητήριο της πόλης.
* Τελειώνοντας θέλω να ευχηθώ σε όλες τις ομάδες, σε όλες τις αθλήτριες καλή επιτυχία στους αγώνες και καλή παραμονή στο Βόλο. «Ο ΑΘΛΗΤΙΣΜΟΣ ΣΦΥΡΗΛΑΤΕΙ ΤΗΝ ΕΙΡΗΝΗ ΚΑΙ ΤΗ ΦΙΛΙΑ ΜΕΤΑΞΥ ΤΩΝ ΛΑΩΝ», αυτό πρέπει να είναι το σύνθημα για το 12ο Παγκόσμιο Πρωτάθλημα Υδατοσφαίρισης Νέων Γυναικών.
* Dear friends of FINA, dear friends from all the teams, Αγαπητέ Κύριε Περιφερειάρχη Θεσσαλίας, Αγαπητέ Κύριε Αιρετέ Δήμαρχε του Βόλου, αγαπητές φίλες και φίλοι που είστε πάντα κοντά μας στην προσπάθειά μας για τέτοιες διοργανώσεις στο Βόλο, σας ΕΥΧΑΡΙΣΤΩ όλους από καρδιάς και η ΚΟΕ κι εγώ προσωπικά σας είμαστε ΕΥΓΝΟΜΩΝΕΣ. Να έχουμε καλή επιτυχία!

ΔΗΜΗΤΡΗΣ ΔΙΑΘΕΣΟΠΟΥΛΟΣ

Πρόεδρος Κ.Ο.Ε.

FINA Bureau Member

Vice President of LEN

President of COMEN